b'\n_START_ARTICLE_\nR\xc3\xbcgenpark\n_START_PARAGRAPH_\nR\xc3\xbcgenpark er en forlystelsespark i Gingst p\xc3\xa5 \xc3\x98sters\xc3\xb8\xc3\xb8en R\xc3\xbcgen. Parken er \xc3\xa5ben fra april til begyndelsen af november. Med sine 40.000 m\xc2\xb2 og ca. 15 forlystelser h\xc3\xb8rer den til de mindre tyske forlystelsesparker._NEWLINE_Forlystelserne, der er inkluderet i entreprisen t\xc3\xa6ller blandt andet rutsjebaner, karruseller, mekaniske rideheste for b\xc3\xb8rn og en b\xc3\xb8rne-zoo med geder og f\xc3\xa5r. Desuden k\xc3\xb8rer en jernbane ved navn Emma en tur rundt i parken. En bev\xc3\xa6gelig gengivelse af en dinosaur i naturlig st\xc3\xb8rrelse er et popul\xc3\xa6rt fotomotiv._NEWLINE_Parken fungerer desuden som miniaturepark med omkring 100 modeller af internationale sev\xc3\xa6rdigheder s\xc3\xa5 som Frihedsgudinden, Det sk\xc3\xa6ve t\xc3\xa5rn i Pisa og Rigsdagsbygningen i Berlin. En del af parken er helliget R\xc3\xbcgen, hvor de vigtigste bygninger er gengivet i model.'